**Rototilts høje udviklingstempo fortsætter**

**Den hurtige udvikling hos Rototilt fortsætter. I foråret kunne tiltrotatorproducenten præsentere længere levetid, smidigere funktion og større præcision af tiltrotatorerne R4, R5, R6 og R8. Nu indføres samme innovative teknologi også i R3-modellen til gravemaskiner på mellem 6-12 ton.**

Interessen har været stor, siden Rototilt lancerede sine produktforbedringer i foråret. På dette års messer har imponerede kunder kunnet se de tekniske detaljer, der er en del af Rototilts fordele.

* Vores konstante engagement i kundernes mål og ønsker driver os til løbende at udvikle og forbedre os. Det føles virkelig dejligt at kunne præsentere flere forbedringer på kort tid, siger Sven-Roger Ekström, produktchef.

**Blødere funktion med nyt snekkegear**

Indbyggede smørekanaler i snekkeskruen giver bedre smøring og øger tiltrotatorernes levetid yderligere. Rototilt har også indført mindre fremstillingstolerancer og forbedret geometri i snekkegearets dele, og det giver en mere smidig funktion med mindre friktion.

**Ny endestykkesensor giver øget præcision**

Sensoren for Rototilt Positioning Solution (RPS) har fået en ny konstruktion. Den er flyttet fra hydraulikmotoren til endestykket, og derved sker aflæsningen til gravesystemet i absolutte tal med større præcision.

Forbedringerne indføres i R3-modeller, der nu leveres fra fabrikken.